CELEX: 32018R2056
Language: sl
Date: 2018-12-06 00:00:00
Title: Uredba Sveta (EU) 2018/2056 z dne 6. decembra 2018 o spremembi Uredbe (EU) št. 216/2013 o elektronski izdaji Uradnega lista Evropske unije

27.12.2018   
               
               
                  SL
               
               
                  Uradni list Evropske unije
               
               
                  L 329/1
               
            
         UREDBA SVETA (EU) 2018/2056
         z dne 6. decembra 2018
         o spremembi Uredbe (EU) št. 216/2013 o elektronski izdaji Uradnega lista Evropske unije
         
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 352 Pogodbe,
         ob upoštevanju predloga Evropske komisije,
         po posredovanju osnutka zakonodajnega akta nacionalnim parlamentom,
         ob upoštevanju odobritve Evropskega parlamenta,
         v skladu s posebnim zakonodajnim postopkom,
         ob upoštevanju naslednjega:
         
                     (1)
                  
                  
                     Uredba Sveta (EU) št. 216/2013 (1) določa, da je elektronska izdaja Uradnega lista opremljena z naprednim elektronskim podpisom, ki v skladu z Direktivo 1999/93/ES Evropskega parlamenta in Sveta (2) temelji na kvalificiranem potrdilu in je oblikovan z napravo za varno tvorjenje podpisa.
                  
               
                     (2)
                  
                  
                     Uredba (EU) št. 910/2014 Evropskega parlamenta in Sveta (3) vzpostavlja pravni okvir za elektronske podpise, elektronske žige, elektronske časovne žige, elektronske dokumente, storitve elektronske priporočene dostave in storitve v zvezi s potrdili za avtentikacijo spletišč.
                  
               
                     (3)
                  
                  
                     Avtentikacija z elektronskim žigom zagotavlja primerljivo raven varnosti kot avtentikacija z elektronskim podpisom. Z uporabo elektronskega žiga za avtentikacijo Uradnega lista bi se pospešil postopek izdaje Uradnega lista na spletni strani EUR-Lex.
                  
               
                     (4)
                  
                  
                     Uredbo (EU) št. 216/2013 bi bilo zato treba spremeniti –
                  
               SPREJEL NASLEDNJO UREDBO:
         
            Člen 1
            V členu 2 Uredbe (EU) št. 216/2013 se odstavek 1 nadomesti z naslednjim:
            
               
                  „1.   Elektronska izdaja Uradnega lista je opremljena s kvalificiranim elektronskim podpisom, opredeljenim v skladu z Uredbo (EU) št. 910/2014 Evropskega parlamenta in Sveta (*1), ali s kvalificiranim elektronskim žigom, opredeljenim v skladu z Uredbo (EU) št. 910/2014. Kvalificirana potrdila za elektronski podpis ali za elektronski žig in podaljšanja njihove veljavnosti se objavijo na spletni strani EUR-Lex, da lahko uporabniki preverijo kvalificirani elektronski podpis ali kvalificirani elektronski žig in verodostojnost elektronske izdaje Uradnega lista.
               
            
         
         
            Člen 2
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 6. decembra 2018
            
               
                  Za Svet
               
               
                  Predsednik
               
               H. KICKL
            
         
         
            (1)  Uredba Sveta (EU) št. 216/2013 z dne 7. marca 2013 o elektronski izdaji Uradnega lista Evropske unije (UL L 69, 13.3.2013, str. 1).
         
            (2)  Direktiva 1999/93/ES Evropskega parlamenta in Sveta z dne 13. decembra 1999 o okviru Skupnosti za elektronski podpis (UL L 13, 19.1.2000, str. 12).
         
            (3)  Uredba (EU) št. 910/2014 Evropskega parlamenta in Sveta z dne 23. julija 2014 o elektronski identifikaciji in storitvah zaupanja za elektronske transakcije na notranjem trgu in o razveljavitvi Direktive 1999/93/ES (UL L 257, 28.8.2014, str. 73).